CELEX: C2007/269/54
Language: mt
Date: 2007-11-10 00:00:00
Title: Kawża C-397/07: Rikors imressaq fis- 27 ta' Awwissu 2007 — Il-Kummissjoni tal-Komunitajiet Ewropej vs Ir-Rejnu ta' Spanja

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/31
            
         Rikors imressaq fis-27 ta' Awwissu 2007 — Il-Kummissjoni tal-Komunitajiet Ewropej vs Ir-Rejnu ta' Spanja
   (Kawża C-397/07)
   (2007/C 269/54)
   Lingwa tal-kawża: L-Ispanjol
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: E. Gippini Fournier u M. Afonso, aġenti)
   
      Konvenut: Ir-Renju ta' Spanja
   Talbiet tar-rikorrenti
   
               —
            
            
               Tiddikjara li:
               
                           —
                        
                        
                           billi ssottometta l-applikazzjoni għall-eżenzjonijiet obbligatorji mid-dazju kapitali għal ċerti kundizzjonijiet;
                        
                     
                           —
                        
                        
                           billi impona taxxa indiretta fuq it-trasferiment, fi Spanja, taċ-ċentru effettiv ta' amministrazzjoni jew ta' l-uffiċċju reġistrat ta' kumpannija, fir-rigward ta' kumpanniji li ma kinux suġġetti għal taxxa simili fil-pajjiż tagħhom ta' oriġini;
                        
                     
                           —
                        
                        
                           billi impona taxxa indiretta fuq il-kapital użat biex jiġu eżegwiti operazzjonijiet kummerċjali permezz ta' fergħat jew ta' stabbilimenti permanenti ta' kumpanniji stabbiliti fi Stat Membru li ma japplikax taxxa simili għat-taxxa Spanjola,
                        
                     ir-Renju ta' Spanja naqas milli jwettaq l-obbligi tiegħu taħt id-Direttiva tal-Kunsill 69/335/KEE, tas-17 ta' Lulju 1969 (1).
            
         
               —
            
            
               tikkundanna lir-Renju ta' Spanja jbati l-ispejjeż.
            
         Motivi u argumenti prinċipali
   
               —
            
            
               Id-Direttiva 69/335 żżomm l-istatus quo għal dak li jirrigwarda d-diskrezzjoni ta' l-Istati Membri li jintroduċu mill-ġdid dazji kapitali jew li jimponu mill-ġdid din it-taxxa fuq operazzjonijiet li huma, fil-prattika, eżenti. B'konsegwenza ta' dan, Spanja ma tistax tneħħi l-eżenzjonijiet tagħha u tintaxxa l-operazzjonjiet kollha koperti mis-sistema speċjali tad-Digriet Rjali Nru 4/2004 li huma, però, esklużi mill-kamp ta' applikazzjoni ta' l-ex Artikolu 7(1)(b) u (b)a. Spanja hija marbuta li tapplika l-eżenzjoni ta' l-Artikolu 45(1)(B)(10) tad-Digriet Rjali Nru 1/1993, għall-operazzjonijiet kollha li jaqgħu taħt is-sistema speċjali tad-Digriet Rjali Nru 4/2004, independentament minn jekk, fil-fatt, din is-sistema speċjali tapplikax jew le.
            
         
               —
            
            
               L-Artikolu 4 tad-Direttiva 69/335 jinkludi lista eżawrjenti ta' operazzjonijiet suġġetti għad-dazju kapitali. Bis-saħħa ta' l-Artikolu 4(1)(g), it-trasferiment taċ-ċentru effettiv ta' amministrazzjoni ta' kumpannija, assoċjazzjoni jew persuna ġuridika li, fl-Istat Membru ospitanti hija kkunsidrata, għall-iskopijiet ta' impożizzjoni ta' dazju kapitali, bħala kumpannija kapitali, imma li mhijiex ikkunsidrata bħala tali fl-Istat Membru ta' oriġini tagħha, huwa suġġett għad-dazju kapitali. B'konsegwenza ta' dan, Spanja ma tistax timponi dazju kapitali fuq it-trasferiment taċ-ċentru effettiv ta' amministrazzjoni jew it-transferiment ta' l-uffiċċju reġistrat fir-rigward ta' kumpannija kapitali li mhijiex suġġetta għal taxxa simili fl-Istat Membru ta' orgini tagħha. It-trasferiment tas-sede tagħha fi Stat Membru ieħor permezz ta' kumpannija kapitali mhuwiex fatt li jagħti lok għall-impożizzjoni ta' dazju kapitali, meta l-Istat Membru li fih dik il-kumpannija tkun ġiet kostitwita ma jiġborx dazju kapitali bħal dan. Barra minn hekk, xejn ma juri li l-leġiżlazzjoni Spanjola tapplika biss fil-każ ta' evażjoni jew frodi fiskali.
            
         
               —
            
            
               Spanja ma tistax timponi dazju kapitali fuq il-parti ta' kapitali wżata biex jitwettqu operazzjonijiet kummerċjali fuq it-territorju Spanjol, permezz ta' fergħat jew ta' stabbilimenti permanenti. Kif jidher biċ-ċar mill-Artikolu 2(1) tad-Direttiva 69/335, Spanja ma tistax timponi dazju kapitali fuq il-kumpanniji li ċ-ċentru effettiv ta' amministrazzjoni tagħhom jinsab fi Stat Membru ieħor u mhux fi Spanja. L-Artikolu 2(3) tad-Direttiva 69/335 jillimita l-miżuri bħal dawk implementati minn Spanja għall-każ speċifiku ta' kumpannija li l-uffiċċju reġistrat tagħha u ċ-ċentru effettiv ta' amministrazzjoni tagħha jinsabu f'pajjiz terz. Għal dak li jirrigwarda il-kwistjoni dwar il-frodi jew l-evażjoni fiskali, il-Kummissjoni ssostni li d-dispożizzjonijiet Spanjoli japplikaw mingħajr ebda restrizzjoni jew distinzjoni skond jekk ikunx hemm jew le frodi jew evażjoni fiskali. B'konsegwenza ta' dan, Spanja ma tistax tqajjem ġustifikazzjoni bħal din.
            
         
      (1)  Id-Direttiva tal-Kunsill 69/335/KEE, tas-17 ta' Lulju 1969, li tikkonċerna taxxi indiretti fuq il-ġbir tal-kapital.